ddrg/super_eurlex huggingface dataset:
A Tanács határozata

(1993. december 13.)

az Európai Gazdasági Közösség és a Norvég Királyság között levélváltás formájában létrejött, a mezőgazdaságot érintő egyes rendelkezésekről szóló megállapodás elfogadásáról

(93/737/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 113. cikkére, összefüggésben annak 228. cikke (3) bekezdésének első albekezdésével,

tekintettel a Bizottság javaslatára,

tekintettel az Európai Parlament véleményére [1],

mivel az Európai Gazdasági Térségről (EGT) szóló tárgyalások keretében lehetővé vált, hogy az Európai Gazdasági Közösség és a Norvég Királyság között levélváltás formájában megkössék a mezőgazdaságot érintő egyes rendelkezésekről szóló megállapodást;

mivel ez a megállapodás az EGT-tárgyalások átfogó eredménymérlegének része, és az EGT-megállapodás Közösség által történő jóváhagyásának alapvető eleme;

mivel ezt a megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösség és a Norvég Királyság között levélváltás formájában létrejött, a mezőgazdaságot érintő egyes rendelkezésekről szóló megállapodást a Közösség nevében a Tanács jóváhagyja.

A megállapodás szövegét csatolták az egyrészről az Európai Gazdasági Közösség, valamint másrészről az Osztrák Köztársaság, a Finn Köztársaság, az Izlandi Köztársaság, a Norvég Királyság és a Svéd Királyság között, az említett felek által 1992. május 2-án Portóban aláírt, egyes, a mezőgazdasági ágazatra vonatkozó rendelkezések ideiglenes alkalmazásáról szóló megállapodások levélváltás formájában való elfogadásáról szóló, 1993. március 15-i 93/239/EGK tanácsi határozathoz [2].

2. cikk

A megállapodásnak a Közösség általi jóváhagyásáról szóló értesítést a Tanács elnöke küldi meg [3].

Kelt Brüsszelben, 1993. december 13-án.

a Tanács részéről

az elnök

Ph. Maystadt

[1] HL C 305., 1992.11.23., 61. o.

[2] HL L 109., 1993.5.1., 1. o.

[3] HL L 346., 1993.12.31., 35. o.

--------------------------------------------------
A Tanács határozata

(1993. december 13.)

az Európai Közösség és az Izlandi Köztársaság között levélváltás formájában létrejött, egyes mezőgazdasági intézkedésekről szóló megállapodás megkötéséről

(93/736/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 113. cikkére, összefüggésben a 228. cikke (3) bekezdésének első albekezdésével,

tekintettel a Bizottság javaslatára,

tekintettel az Európai Parlament véleményére [1],

mivel az Európai Gazdasági Térségről (EGT) szóló tárgyalások keretében lehetővé vált az Európai Közösség és az Izlandi Köztársaság között levélváltás formájában létrejött, egyes mezőgazdasági intézkedésekről szóló megállapodás megkötése;

mivel ez a megállapodás az EGT-tárgyalások végső eredményeinek része és az EGT-megállapodás Közösség általi jóváhagyásának alapvető eleme;

mivel a megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösség és az Izlandi Köztársaság között levélváltás formájában létrejött, egyes mezőgazdasági intézkedésekről szóló megállapodást a Közösség nevében a Tanács jóváhagyja.

A megállapodás szövegét mellékelték az egyrészről az Európai Gazdasági Közösség, valamint másrészről az Osztrák Köztársaság, a Finn Köztársaság, az Izlandi Köztársaság, a Norvég Királyság és a Svéd Királyság között az említett felek által 1992. május 2-án Portóban aláírt, egyes, a mezőgazdasági ágazatra vonatkozó rendelkezések ideiglenes alkalmazásáról szóló megállapodások levélváltás formájában való megkötéséről szóló, 1993. március 15-i 93/239/EGK tanácsi határozathoz [2].

2. cikk

A megállapodás Közösség általi jóváhagyásáról szóló értesítést a Tanács elnöke teszi meg [3].

Kelt Brüsszelben, 1993. december 13-án.

a Tanács részéről

az elnök

Ph. Maystadt

[1] HL C 305., 1992.11.23., 60. o.

[2] HL L 109., 1993.5.1., 1. o.

[3] HL L 346., 1993.12.31., 35. o.

--------------------------------------------------
A Bizottság határozata

(1993. október 15.)

a Marokkóból származó élő kéthéjú kagylók, tüskésbőrűek, zsákállatok és tengeri haslábúak behozatalára vonatkozó különleges feltételek megállapításáról szóló 93/387/EGK határozat módosításáról

(93/530/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel az élő kéthéjú kagylók tenyésztésére és forgalomba hozatalára vonatkozó egészségügyi feltételek megállapításáról szóló, 1991. július 15-i 91/492/EGK tanácsi irányelvre [1] és különösen annak 9. cikke (4) bekezdésére,

mivel a Marokkóból származó élő kéthéjú kagylók, tüskésbőrűek, zsákállatok és tengeri haslábúak behozatalára vonatkozó különleges feltételek megállapításáról szóló, 1993.június 7-i 93/287/EGK bizottsági határozat [2] megállapítja az Európai Közösségbe történő kivitelre feljogosított feladó létesítmények jegyzékét;

mivel a marokkói illetékes hatóságok a 91/492/EGK irányelv 9. cikke (3) bekezdésének c) pontjával összhangban hivatalosan engedélyeztek további feladó létesítményeket;

mivel ennek megfelelően módosítani kell a 93/387/EGK határozat C. mellékletének I. pontját;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 93/387/EGK határozat C. mellékletének I. pontja helyébe a következő szöveg lép:

"I. Feladó létesítmények

Név és cím | Engedélyezési szám | Az engedély lejárta |

Najmat Allah, Nador | 01-10-065 | – |

Marost, Nador | 01-10-066 | – |

Viapo Maroc, Nador | 01-10-078 | 1995.12.31. |

Société Aquacole de la Moulouya, Essaidia | 01-10-070 | – |

SOMECOP, Tetouan | 03-10-080 | – |

Société Damjiguend S.A. Tanger | 04-10-079 | 1995.12.31. |

Qualidia Marée, Qualidia | 08-10-081 | 1995.12.31." |

2. cikk

Ennek a határozatnak a tagállamok a címzettjei.

Kelt Brüsszelben, 1993. október 15-én.

a Bizottság részéről

René Steichen

a Bizottság tagja

[1] HL L 268., 1991.9.24., 1. o.

[2] HL L 166., 1993.7.8., 40. o.

--------------------------------------------------
A Bizottság határozata

(1993. június 30.)

az állat-egészségügyi kiadásokról szóló 90/424/EGK tanácsi határozat klasszikus sertéspestis tekintetében való módosításáról

(93/439/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 92/119/EGK irányelvvel [1] módosított, az állat-egészségügyi kiadásokról szóló, 1990. június 26-i 90/424/EGK tanácsi határozatra [2] és különösen annak 5. cikkének (2) bekezdésére,

mivel a klasszikus sertéspestis a legutóbb a 92/450/EGK bizottsági határozattal [3] módosított, az állatbetegségek Közösségen belüli bejelentéséről szóló, 1982. december 21-i 82/894/EGK tanácsi irányelv [4] 1. cikkének rendelkezéseivel összhangban bejelentési kötelezettség alá tartozik;

mivel a legutóbb a 91/686/EGK határozattal [5] módosított 80/1096/EGK határozat [6] közösségi pénzügyi intézkedéseket vezetett be a klasszikus sertéspestis alóli mentesítésre;

mivel az említett határozat előírásaival összhangban a Közösség pénzügyi hozzájárulása az 1992. július 1. előtt végrehajtott intézkedésekre korlátozódik;

mivel a klasszikus sertéspestis alóli mentesítés érdekében foganatosított intézkedések javítottak a sertésállomány egészségügyi helyzetén a Közösség területén;

mivel az eddigi fejlődést számításba véve szükséges a klasszikus sertéspestis előfordulása esetén biztonsági intézkedéseket alkalmazni, és ebben az összefüggésben a klasszikus sertéspestist fel kell venni a 90/424/EGK határozat 3. cikke (1) bekezdésében található betegségek jegyzékére;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 90/424/EGK határozat 3. cikkének (1) bekezdése a következő francia bekezdéssel egészül ki:

"– Klasszikus sertéspestis"

2. cikk

Ennek a határozatnak a tagállamok a címzettjei.

Kelt Brüsszelben, 1993. június 30-án.

a Bizottság részéről

René Steichen

a Bizottság tagja

[1] HL L 62., 1993.3.15., 69. o.

[2] HL L 224., 1990.8.18., 19. o.

[3] HL L 248., 1992.8.28., 77. o.

[4] HL L 378., 1982.12.31., 58. o.

[5] HL L 377., 1991.12.31., 15. o.

[6] HL L 325., 1980.12.1., 5. o.

--------------------------------------------------
A Bizottság határozata

(1993. március 4.)

az Animo központ és a tagállamok közötti együttműködés szabályainak megállapításáról szóló 92/486/EGK határozat módosításáról

(93/188/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 92/118/EGK irányelvvel [1] módosított, az egyes élő állatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztés-technikai ellenőrzésekről szóló, 1990. június 26-i 90/425/EGK tanácsi irányelvre [2] és különösen annak 20. cikkének (3) bekezdésére,

mivel az Animo számítógépes hálózat előkészítése a tagállamokban előrehaladott állapotban van, ki kell tűzni egy időpontot a rendszer üzembe állítására; mivel ezen időpontot figyelembe kell venni az Animo központ és a tagállamok közötti együttműködés szabályainak megállapításáról szóló 92/486/EGK bizottsági határozat [3] rendelkezéseiben;

mivel részletesen meg kell határozni az Animo központ és az egyes tagállamok között megkötendő szerződés egyes szükséges elemeit;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 92/486/EGK irányelv az alábbiak szerint módosul:

1. A 2. cikk első francia bekezdésének helyébe a következő szöveg lép:

"– április 1-jétől kezdődően három évre lép hatályba,".

2. A 2. cikk a következő francia bekezdéssel egészül ki:

"– tartalmaz egy záradékot, amely kiterjed az adatok frissítésére, védelmére és hozzáférhetőségére, a felelősségekre és a fizetés ütemezésére."

3. A 4. cikkben az "1993. július 1." szöveg helyébe az "1994. április 1." szöveg lép.

2. cikk

Ennek a határozatnak a tagállamok a címzettjei.

Kelt Brüsszelben, 1993. március 4-én.

a Bizottság részéről

René Steichen

a Bizottság tagja

[1] HL L 62., 1993.3.15., 49. o.

[2] HL L 224., 1990.8.18., 29. o.

[3] HL L 291., 1992.10.7., 20. o.

--------------------------------------------------
A Bizottság határozata

(1993. július 27.)

hasított kifejlett marhák osztályozási rendszerének alkalmazásával kapcsolatos közösségi ellenőrzőbizottságról szóló 83/471/EGK határozat módosításáról

(93/493/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1026/91/EGK rendelettel [1] módosított, a hasított kifejlett marhák közösségi osztályozási rendszerének meghatározásáról szóló, 1981. április 28-i 1208/91/EGK tanácsi rendeletre [2] és különösen annak 5. cikke (4) bekezdésére,

mivel annak érdekében, hogy a Bizottság értékelhesse a vizsgálati eredményeket, elő kell írni a tagállamoknak, hogy tájékoztassák a Bizottságot az ellenőrzőbizottság javaslatai nyomán hozott intézkedésekről, és a legutóbb a 92/429/EGK határozattal [3] módosított, a hasított kifejlett marhák osztályozási rendszerének alkalmazásával kapcsolatos közösségi ellenőrzőbizottságról szóló, 1983. szeptember 7-i 83/471/EGK bizottsági határozatot [4] ennek megfelelően módosítani kell;

mivel az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,

ELFOGADTA EZT A HATÁROZATOT:

1. cikk

A 83/471/EGK határozat 4. cikke a következő bekezdéssel egészül ki:

"(3) Amennyiben a (2) bekezdésben említett jelentés hiányosságokat mutat az ellenőrzés alá vont különböző tevékenységi területeken, vagy ajánlásokat tesz a működés javítására vonatkozóan, a tagállam legkésőbb három hónappal a jelentés átadása után tájékoztatja a Bizottságot valamennyi tervbe vett, illetve már végrehajtott változtatásról."

2. cikk

Ennek a határozatnak a tagállamok a címzettjei.

Kelt Brüsszelben, 1993. július 27-én.

a Bizottság részéről

René Steichen

a Bizottság tagja

[1] HL L 123., 1981.5.7., 3. o.

[2] HL L 106., 1991.4.26., 2. o.

[3] HL L 259., 1983.9.20., 30. o.

[4] HL L 237., 1992.8.20., 15. o.

--------------------------------------------------
A Bizottság határozata

(1993. szeptember 21.)

a 93/195/EGK határozatnak a törzskönyvezett lovaknak az Amerikai Egyesült Államok bizonyos lóversenypályáiról való újrabehozatala tekintetében történő módosításáról

(93/509/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 92/36/EGK irányelvvel [1] módosított, a lófélék mozgására és harmadik országból történő behozatalára irányadó állat-egészségügyi feltételekről szóló, 1990. június 26-i 90/426/EGK tanácsi irányelvre [2] és különösen annak 19. cikkének ii. pontjára,

mivel a 93/195/EGK bizottsági határozat [3] meghatározta a lóverseny, lovassportrendezvények vagy kulturális események céljára szánt törzskönyvezett lovak ideiglenes kivitel utáni újrabehozatalára vonatkozó állat-egészségügyi feltételeket és a szükséges állatorvosi bizonyítványt;

mivel a ló vírusos arteritisének jelenlétét megerősítették az Amerikai Egyesült Államokban található Arlington International Racetrack (Illinois állam), Churchill Downs (Kentucky állam), Ak-sar-ben (Nebraska állam) és Prairie Meadows (Iowa állam) lóversenypályákon;

mivel a ló vírusos arteritisének megjelenése valószínűleg veszélyt jelent azoknak a Közösségből származó törzskönyvezett lovaknak az ideiglenes kivitel utáni újrabehozatalánál, amelyek az érintett lóversenypályákon szervezett versenyeken részt vettek;

mivel ennek folytán lépéseket kell tenni annak érdekében, hogy betiltsák – a fent említett határozatnak megfelelően – a törzskönyvezett lovak lóverseny, lovassportrendezvények vagy kulturális események céljából történő ideiglenes kivitele utáni újrabehozatalát az érintett lóversenypályákról; mivel – tekintettel a betegséggel kapcsolatos járványtani ismeretekre – a tiltást hat hónapra kell korlátozni;

mivel az e határozatban meghatározott intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 93/195/EGK határozat a következőképpen módosul:

1. az I. melléklet C. csoportjában szereplő "Amerikai Egyesült Államok" helyébe a következő szöveg lép: "Amerikai Egyesült Államok (kivéve – 1994. február 28-ig – a következő lóversenypályákat: Arlington International Racetrack (Illinois állam), Churchill Downs (Kentucky állam), Ak-sar-ben (Nebraska állam) és Prairie Meadows (Iowa állam))";

2. a II. melléklet C. csoportjában szereplő "Amerikai Egyesült Államok" helyébe a következő szöveg lép: "Amerikai Egyesült Államok (kivéve – 1994. február 28-ig – a következő lóversenypályákat: Arlington International Racetrack (Illinois állam), Churchill Downs (Kentucky állam), Ak-sar-ben (Nebraska állam) és Prairie Meadows (Iowa állam))".

2. cikk

Ennek a határozatnak a tagállamok a címzettjei.

Kelt Brüsszelben, 1993. szeptember 21-én.

a Bizottság részéről

René Steichen

a Bizottság tagja

[1] HL L 157., 1992.6.10., 28. o.

[2] HL L 224., 1990.8.18., 42. o.

[3] HL L 86., 1993.4.6., 1. o.

--------------------------------------------------
A Bizottság határozata

(1993. december 17.)

a törzskönyvezett, valamint a tenyésztési és termelési célú lófélék behozatalára vonatkozó állat-egészségügyi feltételekről és a szükséges állatorvosi bizonyítványról szóló 93/197/EGK határozat harmadik alkalommal történő módosításáról

(93/682/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 92/36/EGK irányelvvel [1] módosított, a lófélék mozgására és harmadik országból történő behozatalára irányadó állat-egészségügyi feltételekről szóló, 1990. június 26-i 90/426/EGK tanácsi irányelvre [2] és különösen annak 15. cikke a) pontjára és 16. cikkére,

mivel a legutóbb a 93/510/EGK bizottsági határozattal [3] módosított 93/197/EGK határozat [4] meghatározza a törzskönyvezett, valamint a tenyésztési és termelési célú lófélék behozatalára vonatkozó állat-egészségügyi feltételeket és a szükséges állatorvosi bizonyítványokat;

mivel a tagállamok részéről bizonyos problémák merültek fel a lófélék Kelet-Európából történő behozatalával kapcsolatban, különös tekintettel az ilyen állatok behozatalakor elvégzendő laboratóriumi vizsgálatok megbízhatóságára tekintettel;

mivel ezért elő kell írni, hogy az ilyen vizsgálatok csak a rendeltetési tagállam illetékes hatósága által az adott célra jóváhagyott laboratóriumban legyenek elvégezhetők;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 93/197/EGK határozat II. mellékletében, a B. Egészségügyi Bizonyítvány ötödik lábjegyzete helyébe a következő szöveg lép:

"(5) Azon országok esetében, melyekre e bizonyítvány vonatkozik – Ausztrália, Ciprus és Új-Zéland kivételével – a laboratóriumi vizsgálatokat a rendeltetési tagállam által jóváhagyott laboratóriumban kell elvégezni. A laboratórium által igazolt vizsgálati eredményeket csatolni kell az állatot kísérő állat-egészségügyi bizonyítványhoz."

2. cikk

Ennek a határozatnak a tagállamok a címzettjei.

Kelt Brüsszelben, 1993. december 17-én.

a Bizottság részéről

René Steichen

a Bizottság tagja

[1] HL L 157., 1992.6.10., 28. o.

[2] HL L 224., 1990.8.18., 42. o.

[3] HL L 238., 1993.9.23., 45. o.

[4] HL L 86., 1993.4.6., 16. o.

--------------------------------------------------
A Bizottság határozata

(1993. szeptember 21.)

a törzskönyvezett, valamint a tenyésztési és termelési célú lófélék behozatalára vonatkozó állat-egészségügyi feltételekről és a szükséges állatorvosi bizonyítványról szóló 93/197/EGK bizottsági határozat módosításáról

(93/510/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 92/36/EGK irányelvvel módosított [1], a lófélék mozgására és harmadik országból történő behozatalára irányadó állat-egészségügyi feltételekről szóló, 1990. június 26-i 90/426/EGK tanácsi irányelvre [2] és különösen annak 15. cikke a) pontjára és 16. cikkére,

mivel a 93/197/EGK bizottsági határozat [3] meghatározza a törzskönyvezett, valamint a tenyésztési és termelési célú lófélék behozatalára vonatkozó állat-egészségügyi feltételeket és a szükséges állatorvosi bizonyítványokat;

mivel e határozatnak megfelelően az említett lófélék csak akkor hozhatók be a Közösség területére, amennyiben a feladó harmadik országban meghatározott ideig állatorvosi felügyelet alatt álló létesítményekben tartották azokat; mivel a gyakorlatban nehézségek merültek fel azzal kapcsolatban, hogy az említett teljes időszakot a feladó harmadik országban kell tölteni;

mivel pontosítani kell, hogy nem szükséges a teljes időszakot a feladó harmadik országban tölteni abban az esetben, ha a lóféléket közvetlenül a Közösségből importálták; mivel ezért a 93/197/EGK határozatot módosítani kell;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 93/197/EGK határozat II. melléklete a következőképpen módosul:

az A., B., C., D. és E. bizonyítványok III. szakaszának d) pontjában, a zárójelben írt szöveg helyébe a következő szöveg lép: "három hónaposnál fiatalabb állat esetében születése óta, vagy ha az elmúlt három hónapban közvetlenül az Európai Közösségből importálták, a behozataltól számítva".

2. cikk

Ennek a határozatnak a tagállamok a címzettjei.

Kelt Brüsszelben, 1993. szeptember 21-én.

a Bizottság részéről

René Steichen

a Bizottság tagja

[1] HL L 157., 1992.6.10., 28. o.

[2] HL L 224., 1990.8.18., 42. o.

[3] HL L 86., 1993.4.6., 16. o.

--------------------------------------------------
A Bizottság határozata

(1993. június 1.)

a halak kirakodására szolgáló kikötőkben található állat-egészségügyi határállomások engedélyezési feltételeitől való eltérések megállapításáról

(1993/352/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 92/118/EGK irányelvvel [1] módosított, a harmadik országokból a Közösségbe behozott termékek állat-egészségügyi ellenőrzésére irányadó elvek megállapításáról szóló, 1990. december 10-i 90/675/EGK tanácsi irányelvre [2] és különösen annak 18. cikke (4) bekezdésére,

mivel az állat-egészségügyi határállomásoknak meg kell felelniük a 90/675/EGK irányelvben meghatározott általános követelményeknek; mivel a 92/525/EGK bizottsági határozat [3] kiegészítő és szükséges feltételeket állapított meg e határállomások engedélyezésének érdekében;

mivel a halak kikötőkben történő kirakodására vonatkozóan figyelembe kell venni az állat-egészségügyi határállomásokra vonatkozó követelmények és az ellenőrzéseket végző személyzet bizonyos eltéréseit;

mivel ezzel összefüggésben figyelembe kell venni a 91/493/EGK tanácsi irányelvvel [4] megállapított, a halászati termékek előállítására és forgalomba hozatalára vonatkozó egészségügyi feltételeket azon állat-egészségügyi határállomások engedélyezési feltételeinél, amelyek olyan kikötőkben találhatók, ahol a halakat kirakodják;

mivel a tagállamok illetékes hatóságainak lehetőségük kell legyen a halak ellenőrzéséért felelős hivatalnokok kijelölésére, akiknek ezen ellenőrzéshez szükséges szaktudással kell rendelkeznie;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A tagállamok illetékes hatóságai kijelölnek egy speciálisan képzett hivatalnokot a halak ellenőrzésének a halak kirakodására szolgáló kikötőkben található állat-egészségügyi határállomásokon való elvégzésére. Az illetékes hatóság tájékoztatja erről a többi tagállamot és a Bizottságot.

2. cikk

A 92/525/EGK határozat mellékletének 2. pontjától eltérően, a halak kirakodását és partra rakodását a 91/493/EGK irányelv melléklete II. fejezetének 2. pontjával összhangban kell elvégezni.

3. cikk

Ennek a határozatnak a tagállamok a címzettjei.

Kelt Brüsszelben, 1993. június 1-jén.

a Bizottság részéről

René Steichen

a Bizottság tagja

[1] HL L 62., 1993.3.15., 49. o.

[2] HL L 373., 1990.12.31., 1. o.

[3] HL L 331., 1992.11.17., 16. o.

[4] HL L 268., 1991.9.24., 15. o.

--------------------------------------------------
A Bizottság határozata

(1993. április 21.)

a szarvasmarha-füljelzőkön használatos kód tartalmáról

(93/317/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel az állatok azonosításáról és nyilvántartásáról szóló, 1992. november 27-i 92/102/EGK tanácsi irányelvre [1] és különösen annak 5. cikke (2) bekezdésének a) pontjára,

mivel e kódnak biztosítania kell minden egyes szarvasmarha egyedi azonosíthatóságát, valamint a származási tagállam és gazdaság azonosíthatóságát; mivel minden egyes tagállam azonosítására egy kétbetűs kódot kell használni;

mivel a származási gazdaság egyedi számmal vagy számsorozattal azonosítható; mivel minden illetékes hatóság köteles megválasztani az ellenőrzése alatt álló gazdaságokhoz használandó számozási rendszert; mivel a kódot az adott állatot azonosító számokkal vagy betűkkel kell kiegészíteni;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

(1) A szarvasmarhafélék füljelzőjén található kód az alábbi táblázattal összhangban a származási tagállamot azonosító betűkkel kezdődik:

Belgium: | BE |

Dánia: | DK |

Franciaország: | FR |

Németország: | DE |

Görögország: | EL |

Írország: | IE |

Olaszország: | IT |

Luxemburg: | LU |

Hollandia: | NL |

Portugália: | PT |

Spanyolország: | ES |

Egyesült Királyság: | UK |

(2) A kódszámok és/vagy -betűk olyan sorozatával egészül ki, amely lehetővé teszi minden állat egyedi azonosítását azzal a gazdasággal együtt, ahol született.

2. cikk

Ennek a határozatnak a tagállamok a címzettjei.

Kelt Brüsszelben, 1993. április 21-én.

a Bizottság részéről

René Steichen

a Bizottság tagja

[1] HL L 355., 1992.12.5., 32. o.

--------------------------------------------------